બધી જ મકાઈ છોલી નાખો. તેમાંથી ચાર મકાઈ છીણી નાખો. બાકીની મકાઈના દાણા કાઢી બાફી લો. બટાકાને બાફીને માવો બનાવો. ફણસી, ગાજર, વટાણા સમારીને બાફી લેવાં. ભાતની અંદર બાફેલાં શાકભાજી મિકસ કરો. સાથે મકાઈ પણ મિકસ કરો. હવે એક વાસણમાં તેલનો વઘાર મૂકી તેમાં રાઈ, હિંગ, લીમડો, તલ નાખીને પૂરણ વઘારો. એક વાસણમાં થોડું તેલ લગાવી તેમાં વઘાર નાખો. તેના પર અડધું પૂરણ પાથરો. તેની ઉપર બ્રેડક્રમ્સ પાથરો. તેના ઉપર ટોમેટો કેચપ નાંખો. આ જ મુજબ તેના ઉપર બીજો થર પાથરો તે પછી સૌથી ઉપર બીજો વઘાર કરી બ્રેડક્રમ્સ નાંખો. તે વાસણને ઓવનમાં મધ્યમ તાપે બેક કરવા મૂકો. લગભગ અડધો કલાક સુધી રાખો. હાંડવો બરાબર ચડી જાય એટલે તેને ડિશમાં કાઢી તેના ઉપર કોપરું, કોથમીર તથા મરચાં નાખી સર્વ કરો. આ હાંડવો તમે ટોમેટો કેચપ સાથે કે સિંગતેલ સાથે પીરસી શકશો.